CELEX: 32013R0274
Language: hu
Date: 2013-03-19 00:00:00
Title: A Bizottság 274/2013/EU végrehajtási rendelete ( 2013. március 19. ) egyes áruk Kombinált Nómenklatúra szerinti besorolásáról

23.3.2013   
            
            
               HU
            
            
               Az Európai Unió Hivatalos Lapja
            
            
               L 84/5
            
         A BIZOTTSÁG 274/2013/EU VÉGREHAJTÁSI RENDELETE
   (2013. március 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 19-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egy, színes folyadékkristályos kijelző (LCD) modul körülbelül 16 × 10 × 2 cm mérettel, 16,5 cm-es (6,5 hüvelykes) képátlóval, az oldalán rögzítő szerelvényekkel, a hátoldalán egy alumínium hőelvezetővel.
                  A modul magában foglal egy LVDS (kisfeszültségű differenciális jel) vevőt, egy integrált fényerő-szabályozó funkcióval ellátott fénykibocsátó diódás (LED) hátsó fényforrást, egy LED meghajtó áramkört, csak a pixelek vezérlésére szolgáló vezérlőelektronikát tartalmazó, mikrovezérlővel ellátott nyomtatott áramköri kártyákat és egy 10-pin LVDS-interfészt.
                  A kijelző a következő tulajdonságokkal rendelkezik:
                  
                              —
                           
                           
                              400 × 240 pixel felbontás,
                           
                        
                              —
                           
                           
                              16:9 képarány,
                           
                        
                              —
                           
                           
                              0,1195(*3) × 0,3305 mm-es képpontméret.
                           
                        A modul nem foglal magában videojel-feldolgozó egységet mint például videokonverter, tuner vagy frekvenciaosztó.
                  A modult gépjármű műszerfalába beépítve videojelek lejátszására tervezték.
               
               
                  8529 90 92
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. b) pontja, a XVII. áruosztályhoz tartozó megjegyzések 2. f) pontja, valamint a 8529, a 8529 90 és a 8529 90 92 KN-kód szövegezése határozza meg.
                  Mivel a modul nem rendelkezik videojel-feldolgozó komponensekkel, a 8528 vtsz. alá befejezetlen monitorként történő besorolása kizárt.
                  A modul nem sorolható be a 8531 vtsz. alá, mert tulajdonságai miatt nem tekinthető a 8531 vtsz. alá tartozó elektromosan működő vizuális jelzőberendezésnek vagy egy ilyen készülék alkatrészének (lásd még a 8531 vtsz.-hoz tartozó HR-magyarázatot).
                  A modul egy hátsó fényforrást, egy LED meghajtó áramkört és csak a pixelek vezérlésére szolgáló vezérlőelektronikát tartalmazó nyomtatott áramköri kártyákat foglal magában. Ezért a 9013 vtsz. alá történő besorolása kizárt (lásd még a 9013 vtsz.-hoz tartozó HR-magyarázat (1) pontját).
                  Mivel a modult videojelek lejátszására tervezték, mint alkatrész a 8529 vtsz. alá sorolandó (lásd még a 8529 90 92 alszámhoz tartozó KN-magyarázatot). Ezért mint a kizárólag vagy elsősorban a 8528 vtsz. alá tartozó készülékek alkatrésze a 8529 90 92 KN-kód alá kell besorolni.